section_heading: Drugi o poeziji Dragana Babića Pećka
paragraph_text: "Pečko lovi krhotine i komadiće istine, slobode i ljubavi, lovi dijelove mozaika koji nikad nitko neće sklopiti - kao samotnjački ribar na nepristupačnoj hridi. I ulovi Pećko te krhotine. Ali ih onda odmah pušta nazad u more. Ulovi on u svom velikom ribolovu i tugu i besmisao i samoću i dosadu i neuzvraćenu ljubav. Ali pušta i njih u more, a crnilo koje, kao hobotnica, ove ružne uhvaćene stvari ispuste – služe mu da njime iscrta put za optimizam i vedrinu – svakome tko se lati čitanja njegove poezije."